Kine (ancyin djeu) - Wikipedia

# Kine (ancyin djeu)

### Èn årtike di Wikipedia.

Li djeu d' kine, c' est on djeu d' societé, ki s' djowe a deus, troes, disk' a shijh djouweus.

On dene en cwåte a tchaeke djouweu, avou 15 limeros, di 1 a 90, mårkés dsu.

Dins ene caisse, gn a des biblots avou les minmes limeros dsu.

Onk des djouweus saetche on biblot et dit l' chife sicrî dsu. Li ci k' a ç' limero la so ene di ses cwåtes li måke avou on boton.

Li prumî k' a rcatchî tos les chifes di s' cwåtes creye "kine!" et c' est lu (leye) k' a wangnî.

Po des linwincieusès racsegnes sol mot "kine", alez s' vey e splitchant motî.

## [candjî] No di sacwants limeros al kine

estô d' criyî l' limero, on dnéve cobén on no a sacwants chifes, sovint d' après li rshonnance del cogne do chife avou ene sacwè. Des ôtes côps, c' est djusse on rimaedje (ki n' vont nén todi e rfondou (trêze, Mareye-Tereze, nonante, li pus vî des bande). Avou 19, c' est des djeu d' mots (chife vint et l' vinte).

- 1 : li bidet
- 2 : li poye, li canård
- 3 : li bossou
- 4 : li berwete
- 7 : li piyotche
- 11 : deus djambes sins bodenes
- 13: Mareye-Tereze
- 19: padzo l' vinte
- 20 : li botroûle
- 22 : les deus canårds
- 33 : les deus bossous
- 69 : toûne lu come ti vous
- 77 : les deus piyotches
- 80 : sol cwén
- 90 : nonante, li pus vî del binde

Prin del pådje «http://wa.wikipedia.org../../../k/i/n/Kine_%28ancyin_djeu%29.html»

Categoreye: Amuzmints

##### Views

- Årtike
- Copene
- Modêye d' asteure

##### Cweri